Tadeuš Andžejevski

Tadeuš Andžejevski (lenkų Tadeusz Andrzejewski; g. 1966 m. rugpjūčio 1 d. Grigaičiuose, Vilniaus rajonas) – Lietuvos ir Vilniaus rajono savivaldybės politinis bei visuomenės veikėjas.

 Biografija 

1985 m. aukso medaliu baigė Vilniaus J. I. Kraševskio vidurinę mokyklą. 1985–1989 m. studijavo Aukštojoje civilinės oreivystės mokykloje Kirovograde (dabartinis Kropivnyckis, Ukraina) įgydamas inžinieriaus navigatoriaus specialybę. Kurį laiką dirbo Vilniuje lėktuvų An-24, An-26 navigatoriumi.
1989–1994 m. Varšuvos universiteto Istorijos fakultete ir Politinių mokslų fakultete įgijo istorijos magistro diplomą. 1994 m. gavo stipendiją podiplominėms studijoms Vokietijoje, studijavo istoriją bei politinius mokslus Mainco universitete. 1995 m. istorijos studijas gilino Herderio institute Marburge.

Grįžęs į Vilnių 1996 m. ėmėsi žurnalisto darbo Lietuvos lenkų sąjungos leidžiamame savaitraštyje „Nasza Gazeta“. 1998–2006 m. Vilniaus rajono savivaldybės merės patarėjas, nuo 2006 m. LR Vyriausybės ministro pirmininko padėjėjas, nuo 2008 m. Seimo nario L. Talmonto padėjėjas.

Bendradarbiauja su Vilniaus krašto savaitraščiu „Przyjaźń“ („Vilniaus krašto savaitraštis“), savaitraščio redaktorius, rengia politikos skyrių, rašo straipsnius savivaldybės, tautinių mažumų, istorine tematika.

Lietuvos lenkų sąjungos ir Lietuvos lenkų rinkimų akcijos Vilniaus rajono skyriaus narys.2008 m. Lietuvos Respublikos Seimo rinkimai - Lietuvos lenkų rinkimų akcija - Iškelti kandidatai 

2007–2011 m. ir nuo 2011 m. Vilniaus rajono savivaldybės tarybos narys.2011 m. Lietuvos savivaldybių tarybų rinkimai 

 Šaltiniai 

Kategorija:Vilniaus rajono politikai
Kategorija:Lietuvos pedagogai
Kategorija:Lietuvos lenkų bendruomenės veikėjai